Den russiske total-boykot af stort set alle fødevarer fra Vesten rammer nordjysk landbrug så eftertrykkeligt, at der kan blive tale om milliontab for nogle af landmændene. - På vores gård kommer vi til at tabe henved en million kroner på grund af det importstop, hvis det bliver som varslet fra Rusland, siger Knud Thing, svineproducent i Øster Brønderslev. De nordjyske svineproducenter kommer for alvor til at mærke Putins fødevareforbud -Danmark eksporterer for fem milliarder kroner fødevarer om året til Rusland. Nordjylland og Vestjylland står for en stor del af den import, så det siger sig selv, at vi bliver hårdt ramt heroppe, siger Niels Vestergaard Salling, formand i LandboNord. Knud Thing forudser, at han kan blive nødt til at droppe slagtesvinene og så nøjes med at sælge smågrise til udlandet. -Så er der en masse slagteriarbejdere, chauffører og andre, der bliver arbejdsløse. Det er synd for dem og for Danmark, der mister valutaindtægter. Det er en rigtig ulykkelig situation, siger landmanden.

Opsummering:
Nordjyske fødevareproducenter forudser milliontab på grund af det russiske importforbud.